**מהיכן החומרים?**

**⏴ במבט חדש לכיתה ב**

**היקף יחידת הלימוד:** 1 - 2 שעורים

**עמודים:** 19 - 22

# מטרות

* התלמידים יציינו שבני אדם משתמשים במגוון חומרים.
* התלמידים יסבירו שהמקור לחומרים הוא מיצורים חיים ולא חיים (דוממים)
* התלמידים ימיינו לקבוצות לפי המקור של החומרים.
* התלמידים יציינו שבימינו משתמשים בחומרים שלא היו בעבר.

**הערכות לשיעור**

* להכין כרטיס עם המילה **מקור חומרים.**
* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%97%d7%95%d7%9e%d7%a8%d7%99%d7%9d-%d7%a1%d7%91%d7%99%d7%91/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 51 - 54.

# מהלך השיעור (ראו בעמודים הבאים).

# מהלך השיעור: מהיכן החומרים?

| **מרכיבי מעגל הלמידה** | **פעילויות** |
| --- | --- |
| פתיחה | תת פרק זה עוסק במקור של החומרים והוא נשען על ידע מוקדם של תלמידים שמטופל  ביחידת הלימוד סביבה של חיים (כיתה ב): מאפייני יצורים חיים, יצורים חיים, שאינם חיים (דוממים), צמחי בר, חיות בר, בעלי חיים מבויתים, צמחי תרבות - מכל אלה מפיקים חומרים.  פותחים בדיון קצר ושואלים:   * מה המקור לכל החומרים שבסביבה? * מה המקור של החומרים אבן, מתכת, עץ, עור, זכוכית?   הפתיחה נועדה לבדוק מהו הידע המוקדם של הלומדים בנושא. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מקור החומרים,** עמוד 19. פעילות זו היא גרסה דיגיטלית של הפעילות בספר בגרסת נייר. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מהיכן החומרים,** עמוד 21. פעילות זו היא גרסה דיגיטלית של הפעילות בספר בגרסת נייר.   מבצעים את המשימה **מהיכן החומרים**, עמודים 19 - 21.  מטרת המשימה היא למיין את החומרים על פי המקור שלהם. התלמידים ממינים לחומרים שהמקור שלהם יצורים חיים (צמחים ובעלי חיים) ולא חיים (דוממים).  מסכמים את המשימה באמצעות השאלות שבתבנית **שיח**, עמוד 21.  השאלות בשיח מתייחסות למיומנות המיון כאמצעי לארגון מידע ולהסקת מסקנות. |
| המשגה | קוראים את המידע שבתבנית **היודעים אתם ש**, **שימושים בחומרים בעבר ובימינו**, עמוד 22.  מסכמים:  האדם משתמש בחומרים לייצור מוצרים בעבר ובהווה.  מהם החומרים ששמשו אותנו בעבר ומשמשים אותנו גם בימינו? (עור, אבן, חול, ברזל, נחושת, טיט).  אילו חומרים לא היו בעבר וקיימים בימינו? (חומרי דלק, פלסטיק). |
| יישום | הַשְׁלִימוּ אֶת הַמִּשְׁפָּט: מַקּוֹר הַחֹמָרִים נְיָר, עוֹר, כֻּתְנָה, צֶמֶר הוּא (יְצוּרִים חַיִּים)   * מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(למנויים)**,** למשימה **חומרים בבית**. המשימה עוסקת בחומרים המצויים בבית. התלמידים עורכים סיור וירטואלי בבית ולומדים שהחפצים בבית עשויים מחומרים. הם גם לומדים על המקור של חלק מהחומרים - חי או שאינו חי )דומם.( |
| סיכוםורפלקציה | משלימים את המשפטים בהיגדי הסיכום שבתבנית **מה למדנו?**, עמוד 22.  המורה משמיטה מילה במשפטים.  (המילים להשמטה בתוך סוגרים)   1. (בְּנֵי הָאָדָם) מִשְׁתַּמְּשִׁים בָּחֳמָרִים שׁוֹנִים. 2. הַמָּקוֹר שׁלֶ הֶחֳמָרִים הוּא (מִיצְוּרִים חַיּיִם וּמִדּוֹמְמִים). 3. יּוֹם אָנוּ מִשְׁתַּמְּשִׁים (בְּמִגְוָן) גָּדוֹל שֶׁל חֳמָרִים שֶׁלֹּא הִשְׁתַּמַּשְׁנוּ בָּהֶם בֶּעָבָר. 4. מְמַיְּנִים דְּבָרִים לִקְבוּצוֹת לְפִי (תְּכוּנוֹת מְשֻׁתָּפוֹת). 5. (מִיּוּן) עוֹזֵר לְאַרְגֵּן, לְסַדֵּר, לִמְצֹא דְּבָרִים בְּקַלּוּת.   מה למדתי בשיעור זה שלא ידעתי קודם? |